ΑΠΟΦΑΣΕΙΣ
Αριθμ. 14/5717
Τροποποίηση και συμπλήρωση της υπ΄ αρ.
32/15688/25-1-2019 απόφασης του Υπουργού
Αγροτικής Ανάπτυξης και Τροφίμων «Καθορισμός διαδικασιών απασχόλησης στο Πλαίσιο
εφαρμογής της δράσης 1.1.1 ’’Δράσεις Κατάρτισης και Ανάπτυξης Δεξιοτήτων για νέους γε-
ωργούς και μικρές γεωργικές εκμεταλλεύσεις’’
του Μέτρου Μ01 (Δράσεις μετάδοσης Γνώσεων
και Ενημέρωσης), του ΠΑΑ 2014-2020, για τους
δικαιούχους του Υπομέτρου 6.1 των οποίων οι
πράξεις έχουν ενταχθεί και θα ενταχθούν για
πρώτη φορά στο πλαίσιο του ΠΑΑ 2014- 2020
και για τους δικαιούχους του Υπομέτρου 6.3 των
οποίων οι Πράξεις θα ενταχθούν στο πλαίσιο του
ΠΑΑ 2014-2020’’ (Β’ 320)» (Β’ 320), όπως αυτή έχει
τροποποιηθεί με την υπ’ αρ. 22/7524/10-1-2020
(Β΄ 28) όμοια.
Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ
Έχοντας υπόψη:
1. Τις διατάξεις:
α) Της περ. α’ της παρ. 2 του άρθρου 62 του ν. 4235/2014
«Διοικητικά μέτρα, διαδικασίες και κυρώσεις στην εφαρμογή της Ενωσιακής και Εθνικής νομοθεσίας στους το-
μείς των τροφίμων, των ζωοτροφών και της υγείας και
προστασίας των ζώων και άλλες διατάξεις αρμοδιότητας
του Υπουργείου Αγροτικής Ανάπτυξης και Τροφίμων»
(Α’ 32), όπως η παρ. 2 τροποποιήθηκε με την παρ. 2 του
άρθρου 46 του ν. 4384/2016 «Αγροτικοί Συνεταιρισμοί,
μορφές συλλογικής οργάνωσης του αγροτικού χώρου
και άλλες διατάξεις» (Α’ 78),
β) της παρ. 2 του άρθρου 69 του ν. 4314/2014 «Α) Για
τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο
2014-2020, Β) Ενσωμάτωση της Οδηγίας 2012/17 του
Ευρωπαϊκού Κοινοβουλίου και του Συμβουλίου της
13ης Ιουνίου 2012 (ΕΕ L 156/16.6.2012) στο Ελληνικό
δίκαιο, τροποποίηση του ν. 3419/2005 (Α’ 297) και άλλες
διατάξεις» (Α’ 265), σε συνδυασμό με το άρθρο 66 του
ν. 4914/2022 (Α΄ 61),
γ) του άρθρου 90 του Κώδικα Νομοθεσίας για την Κυβέρνηση (π.δ. 63/2005, Α’ 98),
δ) του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024)-Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184) και
ε) της παρ. 2 του άρθρου 54 του ν. 4763/2020 «Εθνικό
Σύστημα Επαγγελματικής Εκπαίδευσης, Κατάρτισης και
Διά Βίου Μάθησης, ενσωμάτωση στην ελληνική νομοθεσία της Οδηγίας (ΕΕ) 2018/958 του Ευρωπαϊκού Κοινο-
βουλίου και του Συμβουλίου της 28ης Ιουνίου 2018 σχετικά με τον έλεγχο αναλογικότητας πριν από τη θέσπιση
νέας νομοθετικής κατοχύρωσης των επαγγελμάτων (EE
L 173), κύρωση της Συμφωνίας μεταξύ της Κυβέρνησης
της Ελληνικής Δημοκρατίας και της Κυβέρνησης της
Ομοσπονδιακής Δημοκρατίας της Γερμανίας για το Ελληνογερμανικό Ίδρυμα Νεολαίας και άλλες διατάξεις»
(Α’ 254), όπου προβλέπεται ότι: «Στα προγράμματα που
χρηματοδοτούνται από εθνικούς ή ενωσιακούς πόρους
και παρέχονται στα Κ.Δ.Β.Μ., απασχολούνται αποκλειστικά εκπαιδευτές ενηλίκων εγγεγραμμένοι στο Μητρώο
Πιστοποιημένων Εκπαιδευτών Ενηλίκων του Ε.Ο.Π.Π.Ε.Π.,
της περ. β’ της παρ. 1 του άρθρου 21 του ν. 4115/2013
(Α’ 24), με πιστοποίηση εκπαιδευτικής επάρκειας σε
θεματικό αντικείμενο συναφές με αυτό που καλούνται
να διδάξουν. Παροχή υπηρεσιών κατάρτισης σε ΚΔΒΜ,
από εκπαιδευτές που δεν διαθέτουν την πιστοποίηση
εκπαιδευτικής επάρκειας, επιτρέπεται στις περιπτώσεις
που δεν είναι δυνατή η εξεύρεση πιστοποιημένων εκπαιδευτών, ύστερα από έγκριση του Ε.Ο.Π.Π.Ε.Π.».
2. Το π.δ. 97/2017 «Οργανισμός Υπουργείου Αγροτικής
Ανάπτυξης και Τροφίμων» (Α’ 138).
3. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών (Α’ 131).
4. Την υπ’ αρ. 3066/13-07-2023 κοινή απόφαση του
Πρωθυπουργού και του Υπουργού Αγροτικής Ανάπτυξης
και Τροφίμων «Ανάθεση αρμοδιοτήτων στον Υφυπουργό
Αγροτικής Ανάπτυξης και Τροφίμων, Διονύσιο Σταμενίτη» (Β’ 4527).
5. Τους Κανονισμούς:
α) (ΕΕ) αριθ. 1303/2013 του Ευρωπαϊκού Κοινοβουλίου
και του Συμβουλίου, της 17ης Δεκεμβρίου 2013, περί
καθορισμού κοινών διατάξεων για το Ευρωπαϊκό Ταμείο
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 370
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 370/22.01.2024
Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο
Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων
για το Ευρωπαϊκό Ταμείο Περιφερειακής Ανάπτυξης, το
Ευρωπαϊκό Κοινωνικό Ταμείο, το Ταμείο Συνοχής και το
Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (L 347),
β) (ΕΕ) αριθ. 1305/2013 του Ευρωπαϊκού Κοινοβουλίου
και του Συμβουλίου, της 17ης Δεκεμβρίου 2013, για τη
στήριξη της αγροτικής ανάπτυξης από το Ευρωπαϊκό
Γεωργικό Ταμείο Αγροτικής Ανάπτυξης (ΕΓΤΑΑ) και την
κατάργηση του Κανονισμού (ΕΚ) αριθ. 1698/2005 του
Συμβουλίου (L 347),
γ) (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013,
σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την
κατάργηση των Κανονισμών (ΕΟΚ) αριθ. 352/78, (ΕΚ)
αριθ. 165/94, (ΕΚ) αριθ. 2799/98, (ΕΚ) αριθ. 814/2000,
(ΕΚ) αριθ. 1290/2005 και (ΕΚ) αριθ. 485/2008 του Συμβουλίου (L 347),
δ) κατ’ εξουσιοδότηση Κανονισμό (ΕΕ) αριθ. 807/2014
της Επιτροπής, της 11ης Μαρτίου 2014, για τη συμπλήρωση του Kανονισμού (ΕΕ) αριθ. 305/2013 του Ευρωπα-
ϊκού Κοινοβουλίου και του Συμβουλίου για τη στήριξη
της αγροτικής ανάπτυξης από το Ευρωπαϊκό Γεωργικό
Ταμείο Αγροτικής Ανάπτυξης (ΕΓΤΑΑ) και για τη θέσπιση
μεταβατικών διατάξεων (L 227),
ε) Εκτελεστικό Κανονισμό (ΕΕ) αριθ. 808/2014 της Επιτροπής, της 17ης Ιουλίου 2014, σχετικά με τη θέσπιση κα-
νόνων εφαρμογής του Kανονισμού (ΕΕ) αριθ. 1305/2013
του Ευρωπαϊκού Κοινοβουλίου και του Συμβουλίου για
τη στήριξη της αγροτικής ανάπτυξης από το Ευρωπαϊκό
Γεωργικό Ταμείο Αγροτικής Ανάπτυξης (ΕΓΤΑΑ) (L 227).
6. Την υπ’ αρ. 11510/14.12.2016 απόφαση του Υπουργού Αγροτικής Ανάπτυξης και Τροφίμων «Πλαίσιο
εφαρμογής της Δράσης 1.1.1. ’’Δράσεις Κατάρτισης και
Ανάπτυξης Δεξιοτήτων για νέους γεωργούς και μικρές
γεωργικές εκμεταλλεύσεις’’ του Μέτρου 1 ’’Δράσεις μετάδοσης Γνώσεων και Ενημέρωσης’’ του ΠΑΑ 2014-2020»
(Β΄ 4113).
7. Το Πρόγραμμα Αγροτικής Ανάπτυξης (ΠΑΑ) της Ελλάδας 2014-2020 (CCI 2014GR06RDNP001).
8. Την υπό στοιχεία C (2015) 9170 final/11-12-2015
εκτελεστική απόφαση της Επιτροπής, για την έγκριση
του προγράμματος αγροτικής ανάπτυξης της Ελλάδας
για στήριξη από το Ευρωπαϊκό Γεωργικό Ταμείο Αγροτικής Ανάπτυξης.
9. Την υπ’ αρ. 32/15688/25.1.2019 (Β’ 320) απόφαση
του Υπουργού Αγροτικής Ανάπτυξης και Τροφίμων,
όπως έχει τροποποιηθεί με την υπ’ αρ. 22/7524/10.1.2020
όμοια απόφαση (Β’ 28).
10. Την υπ’ αρ. 40114/31.07.2023 ορθή επανάληψη της
υπ’ αρ.  40114/21.07.2023 πρόσκλησης εκδήλωσης ενδιαφέροντος για την υποβολή: Α. Αίτησης ένταξης νέων
μελών στo Μητρώο Εκπαιδευτών του ΕΛΓΟ - ΔΗΜΗΤΡΑ
ΚΑΙ Β. Επικαιροποίησης των στοιχείων των ήδη ενταγμένων μελών του Μητρώου Εκπαιδευτών του ΕΛΓΟ - ΔΗ-
ΜΗΤΡΑ, στο πλαίσιο υλοποίησης του προγράμματος
Αγροτικής Ανάπτυξης της Ελλάδας 2014- 2020.
11. Το Μητρώο Εκπαιδευτών του ΕΛΓΟ - ΔΗΜΗΤΡΑ.
12. Τη Μελέτη για την εκτίμηση του εύλογου εύρους
μοναδιαίου κόστους των βασικών κατηγοριών δαπανών
των έργων που αφορούν στις δράσεις 1.1.1. και 1.1.2 του
μέτρου Μ01 «Δράσεις μετάδοσης γνώσεων και ενημέρωσης» του ΠΑΑ 2014 -2020.
13. Το υπ’ αρ. 54982/20-10-2023 διαβιβαστικό έγγραφο του Ελληνικού Γεωργικού Οργανισμού- ΔΗΜΗΤΡΑ
(ΕΛΓΟ - ΔΗΜΗΤΡΑ) με συνημμένα: α) ενημερωτικό σημείωμα, β) σχέδιο υπουργικής απόφασης και γ) έκθεση
αιτιολόγησης αναγκαιότητας των αλλαγών στην υφιστάμενη νομοθεσία.
14. Την από 07/12/2023 επικαιροποιημένη, μέσω μηνύματος ηλεκτρονικού ταχυδρομείου από τον Ελληνικό
Γεωργικό Οργανισμό - ΔΗΜΗΤΡΑ (ΕΛΓΟ - ΔΗΜΗΤΡΑ),
έκθεση αιτιολόγησης αναγκαιότητας των αλλαγών στην
υφιστάμενη νομοθεσία.
15. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Τροποποιούμε και συμπληρώνουμε το άρθρο 1 της
υπ’ αρ. 32/15688/25-1-2019 απόφασης του Υπουργού
Αγροτικής Ανάπτυξης και Τροφίμων «Καθορισμός διαδικασιών απασχόλησης στο Πλαίσιο εφαρμογής της
δράσης 1.1.1 «Δράσεις Κατάρτισης και Ανάπτυξης Δεξιοτήτων για νέους γεωργούς και μικρές γεωργικές εκμε-
ταλλεύσεις» του Μέτρου Μ01 («Δράσεις μετάδοσης Γνώσεων και Ενημέρωσης»), του ΠΑΑ 2014-2020, για τους
δικαιούχους του Υπομέτρου 6.1 των οποίων οι πράξεις
έχουν ενταχθεί και θα ενταχθούν για πρώτη φορά στο
πλαίσιο του ΠΑΑ 2014- 2020 και για τους δικαιούχους του
Υπομέτρου 6.3 των οποίων οι Πράξεις θα ενταχθούν στο
πλαίσιο του ΠΑΑ 2014-2020» (Β’320), όπως έχει τροποποιηθεί με την υπ’ αρ. 22/7524/10.1.2020 (Β΄ 28) όμοια,
ως ακολούθως:
«Άρθρο 1
Καθορισμός διαδικασιών απασχόλησης
1. α) Για την υλοποίηση των Προγραμμάτων Κατάρτισης (Π.Κ.), ο δικαιούχος των δράσεων, όπως αυτός
ορίζεται στην παρ. 4 του άρθρου 3 της υπ’ αρ. 11510/
14-12-2016 υπουργικής απόφασης, συνάπτει συμβάσεις
έργου με το εκπαιδευτικό προσωπικό, που αναφέρεται
στο άρθρο 7 της υπ’ αρ. 11510/14-12-2016 (Β’4113)
υπουργικής απόφασης. Στις συμβάσεις καθορίζεται
το εκπαιδευτικό έργο που πρόκειται να παρασχεθεί, ο
απαιτούμενος χρόνος απασχόλησης και η αποζημίωση,
η οποία καθορίζεται σύμφωνα με την περ. δ) της παρούσας παραγράφου. Η απασχόληση υπαλλήλων του
δημοσίου ή ευρύτερου δημοσίου τομέα ως εκπαιδευτών ή υπευθύνων υλοποίησης εκπαιδεύσεων εντός του
ωραρίου εργασίας στις υπηρεσίες τους, γίνεται χωρίς
την καταβολή αποζημίωσης.
Ο δικαιούχος χρησιμοποιεί εγγεγραμμένους εκπαιδευτές ενηλίκων στο πιστοποιημένο μητρώο του Εθνικού
Οργανισμού Πιστοποίησης Προσόντων και Επαγγελματικού Προσανατολισμού (ΕΟΠΠΕΠ), που διαθέτει τα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 370/22.01.2024
κατάλληλα προσόντα για την παροχή των υπηρεσιών
μεταφοράς γνώσης στα συγκεκριμένα θεματικά πεδία
των προγραμμάτων κατάρτισης. Το εκπαιδευτικό προσωπικό θα αντλείται από το Μητρώο Εκπαιδευτών του
ΕΛΓΟ-ΔΗΜΗΤΡΑ που διαχειρίζεται η Διεύθυνση Αγροτικής Κατάρτισης. Στο Μητρώο Εκπαιδευτών του ΕΛΓΟ-
ΔΗΜΗΤΡΑ εντάσσονται, οι ελεύθεροι επαγγελματίες, οι
υπάλληλοι του ίδιου του δικαιούχου, οι υπάλληλοι του
Υπουργείου Αγροτικής Ανάπτυξης και Τροφίμων ή άλλων Υπουργείων, οι υπάλληλοι των Αποκεντρωμένων
Διοικήσεων, οι υπάλληλοι των Δήμων, των Περιφερειών,
των Νομικών Προσώπων Δημοσίου Δικαίου και των Νομικών Προσώπων Ιδιωτικού Δικαίου, ιδιωτικοί υπάλληλοι
και οι εγγεγραμμένοι στο μητρώο ανεργίας της ΔΥΠΑ.
Οι άνεργοι προσκομίζουν βεβαίωση ότι είναι εγγεγραμμένοι στο μητρώο ανεργίας της ΔΥΠΑ και για την μοριο-
δότησή τους λαμβάνεται υπόψη και ο χρόνος εγγραφής
στο παραπάνω μητρώο ανεργίας. Οι εκπαιδεύτριες/τές
που έχουν ενταχθεί στο Μητρώο και είναι εγγεγραμμένοι
στο μητρώο ανεργίας της ΔΥΠΑ, θα πρέπει να επικαιροποιούν την ιδιότητα άνεργη/ος, με την προσκόμιση
σχετικής βεβαίωσης ανά εξάμηνο.
Οι αιτούντες δηλώνουν την Περιφέρεια κατοικίας τους,
η οποία αποτελεί και κριτήριο επιλογής τους. Η κατάταξή
τους γίνεται σε πίνακες ανά Περιφερειακή Ενότητα.
Η επιλογή των εκπαιδευτών γίνεται με σειρά προτεραιότητάς τους, από τους εγκεκριμένους πίνακες κατάταξης,
όπως κάθε φορά ισχύουν. Ο Υπεύθυνος του Προγράμματος δύναται να ορίζει εκπαιδευτές σε ποσοστό έως 20%
των συνολικών ωρών του Προγράμματος Κατάρτισης
εκτός της σειράς κατάταξης, σε επίπεδο ΠΕ, με τεκμηριωμένη εισήγησή του και μετά από γραπτή έγκριση της
Δνσης Αγροτικής Κατάρτισης του ΕΛΓΟ-ΔΗΜΗΤΡΑ.
Σε περίπτωση μη πλήρωσης των θέσεων σε επίπεδο
Περιφερειακής Ενότητας το εκπαιδευτικό προσωπικό
όλων των ως άνω κατηγοριών εκπαιδευτών, μπορεί να
αντλείται από το σύνολο της οικείας Περιφέρειας κατά
παρέκκλιση της ανωτέρω διαδικασίας. Αν το εκπαιδευτικό προσωπικό δεν επαρκεί σε επίπεδο Περιφέρειας, τότε
το εκπαιδευτικό προσωπικό δύναται να αντλείται από το
σύνολο του μητρώου με τεκμηριωμένη εισήγηση του
υπεύθυνου υλοποίησης του Προγράμματος Κατάρτισης
και μετά από γραπτή έγκριση της Διεύθυνσης Αγροτικής
Κατάρτισης του ΕΛΓΟ-ΔΗΜΗΤΡΑ.
Κατ’ εξαίρεση για τις Περιφέρειες Βορείου Αιγαίου, Ιονίων Νήσων και Νοτίου Αιγαίου σε περίπτωση μη πλήρω-
σης των θέσεων σε επίπεδο Περιφερειακής Ενότητας το
εκπαιδευτικό προσωπικό όλων των ως άνω κατηγοριών
εκπαιδευτών, δύναται να αντλείται από το σύνολο του
μητρώου με τεκμηριωμένη εισήγηση του υπεύθυνου
υλοποίησης του Προγράμματος Κατάρτισης και μετά
από γραπτή έγκριση της Διεύθυνσης Αγροτικής Κατάρτισης του ΕΛΓΟ-ΔΗΜΗΤΡΑ.
Σε περίπτωση που το εκπαιδευτικό προσωπικό, δεν
αποδέχεται την ανάθεση του εκπαιδευτικού έργου (κατά
την 1η επιλογή προετοιμασίας του προγράμματος κατάρτισης), ο Υπεύθυνος Προγράμματος δύναται, να
ορίζει εκπαιδευτές με τεκμηριωμένη εισήγηση και μετά
από γραπτή έγκριση της Διεύθυνσης Αγροτικής Κατάρτισης του ΕΛΓΟ-ΔΗΜΗΤΡΑ από το μητρώο εκπαιδευτών
της οικείας Περιφερειακής Ενότητας, κατά παρέκκλιση
της ανωτέρω διαδικασίας, λόγω των στενών χρονικών
περιθωρίων υλοποίησης των προγραμμάτων κατάρτισης συνεκτιμώντας, τη διαθεσιμότητα των εκπαιδευτών
και την εξειδίκευση της ειδικότητάς του με το γνωστικό
αντικείμενο του θεματικού πεδίου του Ωρολογίου Προγράμματος.
Οι υπάλληλοι της Διεύθυνσης Αγροτικής Κατάρτισης
του ΕΛΓΟ-ΔΗΜΗΤΡΑ που ορίζονται ως Υπεύθυνοι Υλοποίησης Π.Κ., δύναται κατ’ εξαίρεση να συμμετάσχουν
ως εκπαιδευτικό προσωπικό στα ΠΚ που εποπτεύουν,
στην περίπτωση που αυτά υλοποιούνται εκτός της Περιφερειακής Ενότητας διαμονής τους.
Για τη διασφάλιση της διαδικασίας της ομαλής διεξαγωγής και της αξιολόγησης των προγραμμάτων κατάρτι-
σης η πρώτη ημέρα (ενημέρωση για την ΚΑΠ-ΠΑΑ) και η
τελευταία (γραπτή εξέταση, βαθμολόγηση και αξιολόγηση) θα πραγματοποιείται από εκπαιδευτές υπαλλήλους
του δικαιούχου ή δημοσίους υπαλλήλους ενταγμένους
στο Μητρώο Εκπαιδευτών του ΕΛΓΟ-ΔΗΜΗΤΡΑ, χωρίς
σειρά προτεραιότητας και χωρίς γεωγραφικό περιορισμό
με ευθύνη του υπευθύνου υλοποίησης του προγράμματος κατάρτισης.
Στις ημέρες πρακτικής άσκησης και προκειμένου να
διασφαλίζεται αφενός η εύρυθμη λειτουργία στις παραγωγικές μονάδες που υλοποιείται η πρακτική άσκη-
ση και αφετέρου η ορθή συμπλήρωση και υπογραφή
των απαραιτήτων εντύπων (συμφωνητικών πρακτικών
κ.λπ.), δύναται να επιλέγεται, κατά παρέκκλιση της σειράς προτεραιότητας, ως δεύτερη/ος εκπαιδεύτρια/
τής, υπάλληλος του ΕΛΓΟ-ΔΗΜΗΤΡΑ (δικαιούχος), του
Υπουργείου Αγροτικής Ανάπτυξης και Τροφίμων και των
οικείων Αποκεντρωμένων Διοικήσεων και της Διεύθυνσης Αγροτικής Οικονομίας και Κτηνιατρικής. Το ποσοστό
των ανωτέρω περιπτώσεων δεν συνυπολογίζεται στο
ποσοστό του 20% των συνολικών ωρών της παρούσας
περίπτωσης.
Κατ’ εξαίρεση σε περίπτωση έλλειψης εκπαιδευτών
σε συγκεκριμένο θεματικό πεδίο δύναται να επιλέγεται
εκπαιδευτής που δεν έχει δηλώσει το συγκεκριμένο θεματικό πεδίο από το σύνολο του μητρώου με ευθύνη του
υπεύθυνου υλοποίησης του Προγράμματος Κατάρτισης.
β) Σε περίπτωση που απασχολούνται ως εκπαιδευτές
ή ως υπεύθυνοι υλοποίησης εκπαιδεύσεων, υπάλληλοι
του δημοσίου τομέα, θα πρέπει να προσκομίζουν την
σύμφωνη γνώμη του προϊσταμένου της υπηρεσίας που
υπηρετούν για την δραστηριότητα τους αυτή.
γ) Το ανώτατο όριο απασχόλησης των εκπαιδευτών
όλων των κατηγοριών είναι δεκαοκτώ (18) ώρες ανά εκπαιδευτή ανά πρόγραμμα κατάρτισης και κατ’ εξαίρεση
τριάντα έξι (36) ώρες ανά εκπαιδευτή ανά πρόγραμμα
κατάρτισης για τα προγράμματα κατάρτισης που λαμβάνουν χώρα σε νησιωτικές περιοχές, εκτός Κρήτης και
Εύβοιας. Το ανώτερο όριο απασχόλησης για τους εκπαιδευτές δεν δύναται να ξεπερνά τις πεντακόσιες σαράντα
(540) ώρες ανά εκπαιδευτή στο σύνολο του έτους, με
εξαίρεση τους εκπαιδευτές υπαλλήλους του δημοσίου και του ευρύτερου δημόσιου τομέα, όπου το όριο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 370/22.01.2024
απασχόλησης ανά εκπαιδευτή στο σύνολο του έτους,
δε δύναται να ξεπερνά τις τριακόσιες εξήντα (360) ώρες.
δ) Η αποζημίωση του εκπαιδευτικού προσωπικού της
περ. α) της παρούσας παραγράφου, βαρύνει αποκλειστικά τον προϋπολογισμό της συγχρηματοδοτούμενης
πράξης και το ύψος της καθορίζεται με απόφαση του
Διοικητικού Συμβουλίου του δικαιούχου με τρόπο ώστε
να μην γίνεται υπέρβαση του μοναδιαίου κόστους ανά
καταρτιζόμενο, όπως αυτό υπολογίζεται με βάση τη
μελέτη σχετικά με την εκτίμηση του εύλογου εύρους
μοναδιαίου κόστους για τις σχετικές δαπάνες. Η αποζημίωση καταβάλλεται με την έκδοση τιμολογίου παροχής
υπηρεσιών ή παραστατικού παρεχόμενων υπηρεσιών
(τίτλος κτήσης) κατά περίπτωση και υπόκειται σε κρατήσεις εισφορών υπέρ των οικείων ασφαλιστικών ταμείων.
2. α) Ο δικαιούχος δύναται για την πλήρωση θέσεων
υπεύθυνων υλοποίησης προγραμμάτων κατάρτισης,
να συνάπτει συμβάσεις έργου με ανέργους και ελεύθερους επαγγελματίες για την οργάνωση, τη διεξαγωγή,
την αξιολόγηση, την παρακολούθηση, τον έλεγχο και
την υποστήριξη αυτών. Απευθύνει σχετική πρόσκληση
εκδήλωσης ενδιαφέροντος και θέτει τα κριτήρια επιλογής για την πλήρωση των θέσεων αυτών.
Στις συμβάσεις αυτές καθορίζεται το έργο που πρόκειται να παρασχεθεί, ο απαιτούμενος χρόνος απασχό-
λησης και η αποζημίωση η οποία καθορίζεται σύμφωνα
με την περ. γ της παρούσας παραγράφου. Σε περίπτωση
μη πλήρωσης των θέσεων από τις παραπάνω κατηγορίες, οι υπολειπόμενες θέσεις δύνανται να καλυφθούν
με υπαλλήλους του Υπουργείου Αγροτικής Ανάπτυξης
και Τροφίμων ή άλλων Υπουργείων, τους υπαλλήλους
της Τοπικής Αυτοδιοίκησης, των Νομικών Προσώπων
Δημοσίου Δικαίου και των Νομικών Προσώπων Ιδιωτικού Δικαίου.
β) Κατ’ εξαίρεση του άρθρου 7 της υπ’ αρ. 11510/
14.12.2016  (Β΄ 4113) υπουργικής απόφασης και κατόπιν
σύμφωνης γνώμης της ΕΥΕ ΠΑΑ, μπορεί να οριστούν
ως υπεύθυνοι υλοποίησης προγραμμάτων κατάρτισης,
έμπειροι υπάλληλοι της Διεύθυνσης Αγροτικής Κατάρτισης του ΕΛΓΟ-ΔΗΜΗΤΡΑ, κατηγορίας ΤΕ Γεωτεχνικής
ειδικότητας.
γ) Η αποζημίωση του λοιπού προσωπικού της περ. α)
της παρούσας παραγράφου βαρύνει αποκλειστικά τον
προϋπολογισμό της συγχρηματοδοτούμενης πράξης και
το ύψος της καθορίζεται με απόφαση του Διοικητικού
Συμβουλίου του δικαιούχου φορέα, με τρόπο ώστε να
μην γίνεται υπέρβαση του μοναδιαίου κόστους ανά καταρτιζόμενο, όπως αυτό υπολογίζεται με βάση τη μελέτη
σχετικά με την εκτίμηση του εύλογου εύρους μοναδιαίου
κόστους για τις σχετικές δαπάνες.
δ) Η πληρωμή του Υπεύθυνου Υποστήριξης Προγράμματος θα γίνεται μετά τη λήξη και την οριστικοποίηση
του έργου, κατόπιν βεβαίωσης του Περιφερειακού Υπευθύνου ή του Τοπικού Υπευθύνου για την παραλαβή του
παραδοτέου, δηλαδή ενός πλήρως ελεγμένου και συμπληρωμένου ορθού φυσικού φακέλου του Προγράμ-
ματος Κατάρτισης με τις αντίστοιχες αναρτήσεις στο
Πληροφοριακό Σύστημα του Οργανισμού. Η παράδοση
του φακέλου θα πρέπει να γίνεται το αργότερο εντός 10
ημερών από τη λήξη του Προγράμματος Κατάρτισης. Σε
περίπτωση ο/η ανάδοχος παραβεί οποιαδήποτε από τις
συμβατικές υποχρεώσεις του, ο ΕΛΓΟ-«ΔΗΜΗΤΡΑ» θα
καταβάλει στον/στην ανάδοχο μόνο το μέρος του εργολαβικού ανταλλάγματος που αντιστοιχεί στο έργο που
έχει εκτελέσει, επιφυλασσόμενος παντός νομίμου δικαιώματος του. Επιπρόσθετα, ο ΕΛΓΟ-«ΔΗΜΗΤΡΑ» διατηρεί
το δικαίωμα μονομερούς λύσης της σύμβασης, αζημίως
σε περίπτωση που ο/η ανάδοχος δεν ανταποκριθεί ή
καθυστερήσει στις συμβατικές του υποχρεώσεις.».
Η ισχύς της παρούσας αρχίζει με τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 9 Ιανουαρίου 2024
Ο Υπουργός
Ο Υφυπουργός
ΕΛΕΥΘΕΡΙΟΣ ΑΥΓΕΝΑΚΗΣ
ΔΙΟΝΥΣΙΟΣ ΣΤΑΜΕΝΙΤΗΣ

[Source: 20240200370.pdf | Tokens: 17370]